Rein Karemäe

Rein Karemäe (15. novembrini 1939 Quido-Rein Gross; 20. august 1934 – 7. juuli 2014) Suri teleajakirjanik Rein Karemäe. ERR uudised, 7. juuli 2014 oli eesti ajakirjanik, filmistsenarist ja poliitik. 

Haridus
Rein Karemäe õppis Tallinna 20. Keskkoolis. Ta lõpetas 1957. aastal Tallinna Pedagoogilise Instituudi füüsika erialal. Ene Pajula. Ruth ja Rein Karemäe, telemaja kuulus paar! eestinaine.delfi.ee, 17. märts 2019. 

Töö
Kohustuslik töölesuunamine
Ta töötas ühe kooliaasta õpitud erialal ehk füüsikaõpetajana Väike-Maarja keskkoolis.

Töö Eesti Raadios ja Televisioonis
Raadio sporditoimetuses alustas Karemäe tööd Gunnar Hololei käe all.  1956. aastal osales ta Eesti Raadio diktorikonkursil.
Karemäe töötas aastatel 1958–1961 Eesti Raadios reporterina.

Aastatel 1961–1976 oli ta ametis Eesti Televisioonis kommentaatori ja saatejuhina. Karemäe saated ja saatesarjad olid "Tulipunkt", "Missugused me oleme", "Kolmnurk", "Reporter vahetab elukutset", "Reportaaž ratastel", "Ringliiklus", "Käokava", "Foorum" jt. Ta oli saatejuht Soome-Eesti ühisviktoriinile "Naapurivisa". Karemäe tõi televisiooni loomuliku kõnekeele, mistõttu sai ta kiiresti hinnatud reportaažimeistriks, paistes silma ka asjatundlikkuse ja kiire reageerimisoskusega. Priit Pullerits. Kes on Eesti kõigi aegade parimad telesaatejuhid? postimees.ee, 9. oktoober 2010 

Ta oli ka ETV päevakajalise draamasarja „Mis Koosta peres uudist?” (1965‒1972) teine stsenarist.Ene Pajula.  kaTelemaja esipaar. Delfi Lood / Eesti Naine. 30. september 2017.

21 televallas asjatundlikku ja autoriteetset inimest koostasid 2010. aastal (ETV 55) Eesti kõigi aegade parimate telesaatejuhtide pingerea. Selles hinnati Rein Karemäe Valdo Pandi, Urmas Oti ja Mati Talviku järel ning Vahur Kersna ees neljandale kohale.

Töö Eesti Kinoliidus ja filmid 
Kui Rein Karemäe ETV-st 1976. aastal lahkus, jäi ta "Ringliikluse" saadet edasi tegema. Temast sai Eesti Kinoliidu sekretär (tänapäevases tähenduses tegevdirektor). Kui kaua renoveeritud Kinomaja lõpuks 1981. aasta 26. jaanuaril avati, pidas Karemäe seda peaaegu oma elutööks.Ene Pajula. Telemaja esipaar. Delfi Lood / Eesti Naine. 30. september 2017. Karemäe korraldas Rahvusvahelist Filmi- ja Videoamatööride Liidu festivali UNICA '86 ning pälvis selle eest UNICA suure kuldmedali.Rein Karemäe. Eesti Entsüklopeedia. Filme ja telesaateid tegi ta vaikselt ikka edasi. 

Dokumentaalfilme, mille juures oli ta peamiselt stsenarist, pooltel ka režissöör, kogunes tal umbes 40, sh  "Reportaaž telefoniraamatu järg", "Mina ise", "Sünniaasta", "Poliitilised kired", "Liikluspeegel", "314 meetrit televisiooni", "Balti tee". Lisaks neile kroonikafilmid ja -lõigud ringvaadetes. 1962. aastal tegi ta stsenaristina telemängufilmi "Minu sõber" (filmi režissöörid olid Artur Rinne ja Ants Kivirähk). 

Näitlejana astus ta üles 1983. aasta mängufilmis "Lurich" (mängis Berglundi).Rein Karemäe. Eesti filmi andmebaas. 

 Ettevõtlus 
Karemäe on olnud aastatel 1986–1988 Eesti Reklaamfilmi toimetaja ning 1988–1993 Nõukogude-Soome ühisettevõtte ERF Video SP peadirektor. Aastatel 1993–1995 oli ta AS-i Maurum peadirektor ning aastast 1999 selle juhatuse esimees.

 Poliitiline tegevus 
Rein Karemäe kuulus algul Keskerakonda, alates 1996. aastast Arenguparteisse ja oli alates 1999. aastast Sotsiaaldemokraatliku Erakonna (SDE) liige. Ta oli ka SDE juhatuse liige ning VIII Riigikogu liige 1995–1999. 

Rein Karemäe suri 11 aastat põetud vähi tagajärjel 7. juulil 2014. Maetud Tallinna Pärnamäe kalmistule. 

 Tunnustus  
 1975 – Eesti NSV teeneline ajakirjanik 
 1980 – Valdo Pandi nimeline ajakirjanduspreemia
 2002 – Valgetähe V klassi teenetemärk
 2010 – Eesti Kultuurkapitali audiovisuaalse kunsti sihtkapitali elutööpreemia (panuse eest Eesti telepublitsistika ja dokumentaalfilmi mängulisemaks muutmisel) 

Isiklikku
Ta oli abielus teleajakirjaniku ja poola kirjanduse eestindaja Ruth Karemäega (sünd 28. juunil 1932), kes töötas 1958. aastast Eesti Raadio soomekeelsete saadete toimetuses. Paar tutvus raadiomajas ning abiellus 1959. aasta mais. Neil on tütar Janina ning poeg Jüri (endine korvpallur). Feliks Undusk. Kohv ja kiiktool annavad Ruth Karemäele jõudu uuele päevale vastu astuda. 60pluss.postimees.ee, 15. november 2020

 Viited 


 Välislingid 
 ETV 60 idendid - Rein Karemäe "Kingad". video, youtube.
 Rein Karemäe dokumentaalfilm "Vitaalsus". 1970. video, youtube.
 Rein Karemäe raadiosaates "Kukul külas" 28. aprillil 1996,
 1. osa,
 2. osa,
 3. osa,
 4. osa
 Suri teleajakirjanik Rein Karemäe, ERR uudised

Kategooria:Eesti ajakirjanikud
Kategooria:VIII Riigikogu liikmed
Kategooria:Eesti Keskerakonna poliitikud
Kategooria:Sotsiaaldemokraatliku Erakonna poliitikud
Kategooria:Tallinna Ülikooli vilistlased
Kategooria:Eesti NSV teenelised ajakirjanikud
Kategooria:Valgetähe V klassi teenetemärgi kavalerid
Kategooria:Pärnamäe kalmistule maetud
Kategooria:Sündinud 1934
Kategooria:Surnud 2014